smcproject/ml-wiki-sentences huggingface dataset:
സ്വാദേറിയ ഭക്ഷണവിഭവങ്ങൾ സുലഭമായ ഒരു മലയിൽ നിന്ന് ദൈവങ്ങൾ കണ്ടെടുത്ത ഒന്നാണ് കൊക്കോ എന്നാണ് മായന്മാർ വിശ്വസിച്ചിരുന്നത്.
എക് ചുവാ എന്ന കൊക്കോ ദൈവത്തിന്റെ പേരിൽ മായന്മാർ ഒരു ഉത്സവം ഏപ്രിൽ മാസത്തിൽ ആഘോഷിച്ചിരുന്നു.
മെക്സിക്കോയിലെ ആസ്റ്റെകുകളുടെ വിശ്വാസം, ആസ്റ്റെക് ദൈവമായ ക്വെറ്റ്സാൽകോറ്റൽ ആണ് കകൌ കണ്ടെത്തിയത് എന്നാണ്‌.
കൊക്കോ കായുടെ ഛേദം യുറോപ്പിൽ
ആസ്റ്റെക് സാമ്രാജ്യത്തെ സ്പെയിൻ‌കാർ പരാ‍ജയപ്പെടുത്തിയപ്പോഴാണ് ചൊകോലാറ്റിൽ എന്നു പേരുള്ള അസാധാരണ പാനീയത്തെക്കുറിച്ച് അവർക്ക് അറിവ് ലഭിച്ചത്.
1550-ഓടെ അവർ ഇതിനെ സ്പെയിനിൽ പരിചയപ്പെടുത്തി.
അവിടെ നിന്നും സാവധാനം യുറോപ്പിലെങ്ങും കൊക്കോ വ്യാപിച്ചു.
കൊക്കോയുടെ ചെറിയ കയ്പ്പ് രുചി മൂലം യുറോപ്പിൽ കൂടുതൽ പേർക്കും ആദ്യമാദ്യം ഇതത്ര ഇഷ്ടപ്പെട്ടില്ല.
തുടർന്ന് ഇന്നു ചെയ്യുന്ന പോലെ തന്നെ പാൽ, പഞ്ചസാര മറ്റു സുഗന്ധദ്രവ്യങ്ങളും രുചിക്കൂട്ടുകളും ചേർത്ത് അതിന്റെ കയ്പ്പ് രുചി കുറച്ച് കൂടുതൽ ആളുകൾ ഇത് ഉപയോഗിക്കാൻ തുടങ്ങി.
കുറേ നാളുകൾക്കു ശേഷം ഖരരൂപത്തിലുള്ള ചോക്കലേറ്റ് നിർമ്മിക്കാൻ തുടങ്ങി.
സവിശേഷതകൾ കൊക്കോ പൂവ്
എല്ലാ മാസവും പൂക്കളും കായ്കളും ഉണ്ടാകുന്ന ഒരു ചെടിയാണ്‌ കൊക്കോ.
കൂടാതെ ഇലകൾ ധാരാളമായി ഉണ്ടാകുന്നതും പൊഴിയുന്നതും കൊക്കോയിലാണ്‌.
ഇലകൾ ധാരാളമായി ഉണ്ടാകുന്നതിനാൽ സൂര്യപ്രകാശം ഭൂമിയിൽ പതിക്കാതെ വരികയും കളകളുടെ വളർച്ചയെ കുറയ്ക്കുകയും ചെയ്യുന്നു.
കൂടാതെ ഇലകൾ പൊഴിയുന്നതിനാൽ തോട്ടങ്ങളിൽ സ്വാഭാവിക പുതയിടൽ ഉണ്ടാകുകയും മണ്ണൊലിപ്പ് കുറയുകയും മണ്ണിലെ ജലാംശം വർദ്ധിക്കുകയും അന്തരീക്ഷത്തിൽ ഈർപ്പത്തിന്റെ അളവ് കൂടുകയും ചെയ്യുന്നു.
തണൽ കൂടിയ പ്രദേശങ്ങളിലും നല്ലതുപോലെ വളർച്ച കാണിക്കുന്ന ഒരു സസ്യമാണിത്.
ലഭ്യമാകുന്ന സൂര്യപ്രകാശം മുഴുവനും ഉപയോഗപ്പെടുത്തുന്നതിലേക്കായി വളർച്ചാദിശയിൽ മാറ്റം വരുത്തുന്നതിനുള്ള കഴിവും ഈ ചെടിക്കുണ്ട്.
ചോക്കലേറ്റ് നിർമ്മാണം ചോക്കലേറ്റ്
കൊക്കോ ചെടിയുടെ ചില്ലകളിലുണ്ടാവുന്ന കായ്കളാണ് ചോക്കലേറ്റ് ഉണ്ടാക്കാൻ ഉപയോഗിക്കുന്നത്.
ഈ കായകൾക്കകത്തെ പൾപ്പിനുള്ളിലാണ് കൊക്കോ കുരുക്കൾ കാണപ്പെടുന്നത്.
ഈ കുരുക്കളെ സംസ്കരിച്ച് അതിനെ കയ്പുരസം നീക്കം ചെയ്ത് ഉണക്കുന്നു.
അല്ലെങ്കിൽ ആ കയ്പുരസം നിലനിർത്തിക്കൊണ്ടു തന്നെ ഉണക്കിയെടുക്കുന്നു.
പ്രധാന ഇനങ്ങൾ കൊക്കോയില
പ്രകൃതിയിൽ ലഭ്യമായ കൊക്കോ ചെടികളെ അവയിൽ ഉണ്ടാകുന്ന കായ്കളുടെ ഘടനയും സവിശേഷതകളും അനുസരിച്ച് മൂന്നായി തരം തിരിക്കാം.
ക്രയലോ.
ഫോറസ്റ്റീറോ, ട്രിനിറ്റാരിയോ എന്നിവയിൽ ആദ്യത്തെ  രണ്ടെണ്ണം പ്രകൃത്യാ ഉരുത്തിരിഞ്ഞുവന്നവയും ട്രിനിറ്റാരിയോ പ്രകൃതിദത്ത സങ്കരയിനവുമാണ്‌.
ക്രയലോ
ഈ വർഗ്ഗത്തിലെ ചെടികളിൽ ഉണ്ടാകുന്ന കായ്കൾക്ക് ചുവന്ന നിറവും പരുപരുത്ത തൊലിയും ആഴത്തിലുള്ള വരിപ്പുകളുമാണുള്ളത്.
ഗുണനിലവാരത്തിൽ ഒന്നാം സ്ഥാനത്തുള്ള കൊക്കോയിനമാണെങ്കിലും വിളവ് കുറവാണ്‌.
കീടരോഗബാധകളേയും പ്രതികൂല കാലാവസ്ഥയെ പ്രതിരോധിക്കാനുള്ള കഴിവും ഇവയ്ക്ക് കുറവാണ്‌.
ഫോറസ്റ്റീറോ
ഏറ്റവും പ്രചാരത്തിലുള്ള കൊക്കോയിനമാണിത്.
ഉരുണ്ടതും ആഴമില്ലാത്ത വരിപ്പുകളും മിനുസമാർന്ന പ്രതലവുമാണ്‌ ഈ ഇനങ്ങളുടെ പ്രത്യേകത.
കായ്കൾക്ക് പച്ച നിറവും മൂപ്പെത്തുന്നതോടുകൂടി മഞ്ഞ നിറവുമാണുള്ളത്.
ക്രയലോയുടെയത്ര മികച്ച ഗൂണനിലവാരമില്ലെങ്കിലും ഉയർന്ന രോഗപ്രതിരോധശേഷിയും പ്രതികൂല കാലാവസ്ഥയെ തരണം ചെയ്യാനുള്ള കഴിവ് എന്നിവയും ഈ വർഗ്ഗത്തിനു കൂടുതലായുണ്ട്.
ട്രിനിറ്റാരിയോ
ക്രയലോയുടേയും ഫോറസ്റ്റീറോയുടേയും സമ്മിശ്ര ഗുണങ്ങൾ ഉള്ള കോക്കോ വർഗ്ഗമാണിത്.
ഇവയെക്കൂടാതെ കേരള കാർഷിക സർ‌വ്വകലാശാല വികസിപ്പിച്ചെടുത്ത സിസിആർപി-1 മുതൽ സിസിആർപി 7 വരെയുള്ള ഏഴ് ഇനങ്ങളും സിസിആർപി-,8,9,10 എന്നീ ഹൈബ്രീഡ് ഇനങ്ങളും വികസിപ്പിച്ചിട്ടുണ്ട്.
നടീൽ‌വസ്തു കൊക്കോ വയലറ്റ് നിറത്തിൽ
വിത്തുകൾ മുളപ്പിച്ച തൈകളോ ഒട്ടുതൈകളോ നടീൽ‌വസ്തുവായി ഉപയോഗിക്കുന്നു.
പലതരം ഒട്ടു രീതികൾ പ്രയോഗിക്കാവുന്ന ഒരു സസ്യമാണ്‌ ഇതെങ്കിലും പാച്ച് ബഡ്ഡിംഗ് എന്ന രീതിയാണ്‌ കേരള കാർഷിക സർ‌വ്വകലാശാല അനുവർത്തിച്ചുവരുന്നത്.
ഗുണനിലവാരമുള്ള മാതൃവൃക്ഷത്തിൽ നിന്നും എടുക്കുന്ന മുകുളങ്ങളാണ്‌ ഉപയോഗിക്കുന്നത്.
ഗുണനിലവാരമുള്ള മാതൃവൃക്ഷങ്ങളിൽ നിന്നും ഒട്ടുകമ്പ് ശേഖരിച്ച് ഉടനേ ബഡ്ഡിംഗ് തുടങ്ങാമെങ്കിലും മുൻ‌കൂർ തയ്യാറാക്കിയ മുകുളങ്ങൾ ഉപയോഗിച്ചുള്ള ബഡ്ഡിംഗാണ്‌ വിജയശതമാനം കൂടുതൽ തരുന്നത്.
ഇതിലേക്കായി ഒട്ടുകമ്പ് ഫാൻ ശിഖരത്തിൽ നിന്നോ ചുപ്പോണിൽ നിന്നോ ശേഖരിക്കാവുന്നതാണ്‌.
ഇങ്ങനെ ശേഖരിക്കുന്ന ഒട്ടുകമ്പിന്റെ അടിഭാഗം തവിട്ട് നിറത്തിലുള്ളതും അഗ്രഭാഗം പച്ചനിറവും ആയിരിക്കണം.
ഇപ്രകാരം തിരഞ്ഞെടുക്കുന്ന ശിഖരങ്ങളിൽ അഗ്രഭാഗത്തു നിന്നും 30 സെന്റീ മീറ്റർ വരെയുള്ള ഭാഗത്തെ ഇലകൾ ഉതിർഞ്ഞെടുത്ത് അവയുടെ ഞെട്ടുകൾ നിർത്തി ഇല നീക്കം ചെയ്യുന്നു.
ഏകദേശം ഇലഞെട്ട് 10 ദിവസത്തോടെ ഉണങ്ങി കൊഴിഞ്ഞുപോകും.
ഞെട്ടുകൾ കൊഴിഞ്ഞ സ്ഥലങ്ങളിലുള്ള മുകുളങ്ങൾ വളരാൻ തയ്യാറാകുന്നു.
ഇങ്ങനെയുള്ള മുകുളങ്ങളാണ്‌ ബഡ്ഡിംഗിന്‌ ഉപയോഗിക്കുന്നത്.
നവംബർ - ഫെബ്രുവരി മാസങ്ങളാണ്‌ ബഡ്ഡിംഗിന്‌ ഏറ്റവും അനുയോജ്യമായ സമയം കൃഷി കൊക്കോ കടും പച്ച നിറത്തിൽ
ആദ്യകാലത്ത് ഒരു ഇടവിളയായി മാത്രമാണ് കൊക്കോ കൃഷി ചെയ്തിരുന്നത്.
എന്നാൽ ഇക്കാലത്ത് ദക്ഷിണ അമേരിക്ക , ആഫ്രിക്ക , ഏഷ്യ എന്നിവിടങ്ങളിലെ കർഷകരുടെ ഒരു പ്രധാന കാർഷികവിളയാണ് കൊക്കോ.
കോക്കോ ഉൽപ്പന്നങ്ങൾ ലോകമെങ്ങും വിറ്റു വരുന്നു.
ഉത്പാദനം കൊക്കോ കുരുകൾ കൊക്കോ പച്ച നിറത്തിൽ കൊക്കോ തടിയിലും ശിഖരങ്ങളിലുമാണുണ്ടാകുക കൊക്കോ പൂവിൽ നിന്ന് കായ ആകുന്ന സമയം
ഓരോ രാജ്യത്തിലേയും കൊക്കോയുടെ ആഭ്യന്തര ഉത്പാദനത്തിന്റെ പട്ടിക താഴെ നൽകിയിരിക്കുന്നു രാജ്യം മൂല്യം ഉല്പാദനം (Int $1,000*) MT 1 ഐവറികോസ്റ്റ് 1,024,339 1,330,000 2 ഘാന 566,852 736,000 3 ഇന്ത്യോനേഷ്യ 469,810 610,000 4 നൈജീരിയ 281,886 366,000 5 ബ്രസിൽ 164,644 213,774 6 കാമറൂൺ 138,632 180,000 7 ഇക്വഡോർ 105,652 137,178 8 കൊളംബിയ 42,589 55,298 9 മെക്സിക്കോ 37,281 48,405 10 പപ്വാ ന്യൂ ഗനിയ 32,733 42,500 11 മലേഷ്യ 25,742 33,423 12 ഡൊമിനിക്കൻ റിപബ്ലിക് 24,646 32,000 13 പെറു 21,950 28,500 14 വെനിസ്വേല 13,093 17,000 15 സീറാ ലിയോൺ 8,472 11,000 16 ടോഗോ 6,547 8,500 17 ഇന്ത്യ 6,161 8,000 18 ഫിലിപ്പീൻസ് 4,352 5,650 19 കോംഗോ 4,336 5,630 20 സോളമൻ ദ്വീപുകൾ 3,851 5,000 1999-2001 -ലെ അന്താരാഷ്ട്ര വിലനിലവാരമനുസരിച്ചു് Int $1,000 തോതിൽ കണക്കുകൂട്ടിയതു് കൊക്കോ സംസ്കരണം
പറിച്ചെടുത്ത കൊക്കോ പൊളിച്ച് അകത്തെ കുരു എടുക്കണം.
കായയിൽ നിന്ന് കിട്ടുന്ന കുരു പുളിപ്പിക്കുകയാണ്( ഫെർമൻറേഷൻ ) കൊക്കോ സംസ്കരണത്തിൻറെ ആദ്യപടി.
കുരുവിൽ പറ്റിപ്പിടിച്ചിരിക്കുന്ന മാംസളമായ ഭാഗം നീക്കുകയും കുരു മുളയ്ക്കാതെ സൂക്ഷിക്കുകയുമാണ് പുളിപ്പിക്കലിന്റെ ഉദ്ദേശം.
പുളിപ്പിക്കുമ്പോൾ പലതരത്തിലുള്ള രാസവസ്തുക്കളും ഉത്പാദിപ്പിക്കപ്പെടുന്നു.
പുളിപ്പിക്കലിന് പലരീതികളുണ്ട്.
മണ്ണിൽ കുഴി കുഴിച്ച് കുരു അതിൽ മൂടി വെയ്ക്കുകയാണ് ഏറ്റവും പഴയരീതി.
ഈ രീതിയിൽ പുളിപ്പിച്ചെടുക്കുന്ന പരുപ്പിന് ഗുണനിലവാരം കുറവായിരിക്കും.
തട്ടുകളുപയോഗിച്ചുള്ള പുളിപ്പിക്കലാണ് മറ്റൊരു രീതി.
അടുത്ത പടി ഉണക്കലാണ്.
കൊക്കോക്കുരു കേടു കൂടാതെ സൂക്ഷിക്കുന്നതിന് ശരിയായി ഉണക്കേണ്ടത് അത്യാവശ്യമാണ്.
ഉണക്കിയ കുരുകൾ വൃത്തിയാക്കി പ്രത്യേക രീതിയിൽ വറുത്തെടുക്കും.
അതിന് ശേഷമാണ് ചോക്കലേറ്റ് , കൊക്കോപ്പൊടി തുടങ്ങിയവ നിർമ്മിക്കുന്നത്.
ചിത്രശാല കൊക്കോ പൂവ് കൊക്കോ കായ്കൾ കൊക്കോ കടും വയലറ്റ് നിറത്തിൽ കൊക്കോയുടെ ഒരു കായ കൊക്കോമരത്തിൽ പുതിയ തളിരിടുന്നു കൊക്കോമരത്തിൽ കായകൾ Theobroma cacao - Museum specimen അവലംബം ദി ഹിന്ദു യങ് വേൾഡ് (ദില്ലി എഡിഷൻ) - 2007 സെപ്റ്റംബർ 21
ചെമ്പരത്തി ഇംഗ്ലീഷ് വിലാസം https://ml.wikipedia.org/wiki/Hibiscus_rosa-sinensis
സമശീതോഷ്ണമേഖലകളിൽ കാണുന്ന ഒരു കുറ്റിച്ചെടി ആണ്‌ ചെമ്പരത്തി എന്ന ചെമ്പരുത്തി ( Hibiscus ).
ഒരു നിത്യപുഷ്പിണിയായ ചെമ്പരത്തിയെ അലങ്കാരസസ്യമായി ധാരാളം നട്ടുവളർത്താറുണ്ട്.
വലിപ്പമുള്ള, ചുവന്ന, മണമില്ലാത്ത പൂക്കളാണ് സാധാരണയായി ചെമ്പരത്തിയുടേതെങ്കിലും വൈവിധ്യമാർന്ന‍ ധാരാളം നിറങ്ങളിലുള്ള പൂക്കളോടുകൂടിയ ഇനങ്ങളും, സങ്കരയിനം സസ്യങ്ങളും കണ്ടുവരുന്നു.
വെള്ള, മഞ്ഞ, ഓറഞ്ച്,  കടുംചുവപ്പ്, ശ്വേതരക്തവർണ്ണത്തിന്റെ (പിങ്ക്) വിവിധ നിറഭേദങ്ങളോടും ഒറ്റയും ഇരട്ടയുമായ ഇതളുകളുമുള്ള പൂക്കളോടും കൂടിയ സസ്യങ്ങളുമുണ്ട്.
ഇതളുകൾ ചെറിയ രീതിൽ കീറിയെടുത്തതുപോലെളുള്ള പൂക്കളോടുകൂടിയവയും കാണാറുണ്ട്.
പരാഗണത്തെ പറ്റി പരാമർശിക്കുന്ന പാഠപുസ്തകങ്ങളിൽ ലളിതമായ ഒരു ഉദാഹരണമായി ചെമ്പരുത്തി പൂവ് പരാമർശിച്ചു കാണുന്നുണ്ട്.
മലേഷ്യയുടെ ദേശീയ പുഷ്പമായ ഇവയെ ബുൻഗ റയ എന്ന് മലായ് ഭാഷയിൽ വിളിക്കുന്നു.
മലേഷ്യ , ഫിലിപ്പൈൻസ് , കാ‍മറൂൺ , റുവാണ്ട , ന്യൂസലാന്റിലെ കൂക്ക് ഐലന്റുകൾ മീലനീസ്യയിലെ സോളമൻ ഐലന്റുകൾ തുടങ്ങിയ ധാരാളം രാജ്യങ്ങളുടെ തപാൽ മുദ്രകളിൽ വിവിധതരം ചെമ്പരത്തിയുടെ ചിത്രങ്ങൾ ഉപയോഗിക്കുന്നു.
ഉപയോഗങ്ങൾ ചെമ്പരത്തിപ്പൂവിലിരിക്കുന്ന പൂമ്പാറ്റ(വീഡീയോ)
ചെമ്പരത്തിപ്പൂവ് കൊണ്ട് ഉണ്ടാക്കുന്ന പാനീയം 'ചെമ്പരത്തിചായ' (Hibiscus Tea) എന്നറിയപ്പെടുന്നു.
ചെമ്പരത്തിയുടെ ഇലയും പുവും ചതച്ചുണ്ടാക്കുന്ന ചെമ്പരത്തി താളി കേശ സംരക്ഷണത്തിനു തലയിൽ തേച്ചുകഴുകാറുണ്ട്.
ചുവന്ന ചെമ്പരത്തിയുടെ ഇല, പൂമൊട്ട്, പൂക്കൾ ഇവക്കൊപ്പം തുളസി ഇല കീഴാർനെല്ലി വേപ്പില ഇവയെല്ലാം കൂടി അരിഞ്ഞ് ശുദ്ധമായ വെളിച്ചെണ്ണയിൽ മണൽ പരുവമാക്കി അരിച്ചെടുത്ത് തലയിൽ തേച്ച് കുളിച്ചാൽ മുടി കൊഴിച്ചിൽ മാറുകയും സമൃദ്ധമായി വളരുകയും ചെയ്യും.
ഹൈന്ദവ പൂജകൾക്ക് ഇതിന്റെ പുഷ്പം ഉപയോഗിക്കാറുണ്ട്.
സെൻജബീൽ  zanjabil زنجبيل കിർകുടെ karkidih كركديه  എന്നൊക്കെയാണ്  അറബികൾ ചെമ്പരത്തിയെ വിളിക്കുന്നത്.
ഉണക്കിയ  ചെമ്പരത്തി പൂ ചുടുവെള്ളത്തിൽ ഇട്ട് കഴിച്ചല് ലോ ബ്ലഡ്   പ്ലഷർ ഉള്ളവർക്കും പച്ചവെള്ളത്തിൽ ഒരു മണിക്കൂർ ഇട്ടു വെച്ച് വെള്ളം കുടിച്ചാൽ  ഹൈ  ബ്ലഡ്   പ്ലഷർ ഉള്ളവർക്കും ശമനം കിട്ടുമെന്നുള്ളത് കൊണ്ട് അറബികൾക്കിടയിൽ ഇതിന്റെ ഉപയോഗം കൂടുതൽ ആണ്.
വംശവർദ്ധന കേസരങ്ങൾ
ചെറുകൊമ്പുകൾ മുറിച്ചുനട്ടാണ് സാധാരണ ചെമ്പരത്തിയുടെ വംശവർദ്ധന നടത്തുന്നത്.
ബീജസങ്കലനത്തിലൂടെ ചെമ്പരത്തിയുടെ കായുകൾ ഉണ്ടാക്കാനും കഴിയും.
രണ്ടുനിറത്തിലുള്ള ചെമ്പരത്തികളുടെ പൂമ്പൊടികൾ സംയോജിപ്പിച്ചുണ്ടാക്കുന്ന കായിലെ വിത്തുകൾ കിളിപ്പിച്ചുണ്ടാക്കുന്ന ചെമ്പരത്തിയുടെ പൂവ് വ്യത്യസ്തമായിരിക്കും.
നിറം മാറുന്ന ചെയ്‌ചിങ്ങ് റോസ് ഒരുതരം ചെമ്പരത്തിയാണ്
ഏതെങ്കിലും ഒരു പൂവിൽ നിന്നും പൂമ്പൊടി എടുത്ത് വ്യത്യസ്തമായ മറ്റൊരു ചെമ്പരത്തി ചെടിയിലെ പൂവിന്റെ കേസരത്തിൽ നിക്ഷേപിക്കണം.
പൂമ്പൊടി നിക്ഷേപിക്കപ്പെടുന്ന പൂവിലെ പുമ്പൊടിയുമായി കലരാതെ പൂക്കൾ വിരിയുന്ന രാവിലെ തന്നെ വളരെ സൂക്ഷമതയോടെ ചെയ്യേണ്ടതാണ്.
പ്രാണികളുടെ ശല്യത്തിൽ നിന്നും ഈ പൂവിനെ സംരക്ഷിക്കണം.
ഈ പൂവ്‍ അതിന്റെ കാലാവധി കഴിയുമ്പോൾ ഉണങ്ങിപ്പോകുമെങ്കിലും ബീജസങ്കലനം നടന്നിട്ടുണ്ടെങ്കിൽ അതിന്റെ അടിഭാഗത്തുള്ള കവചത്തിനുള്ളിൽ ചെമ്പരത്തി കായ വളരാൻ തുടങ്ങും.
മൂന്നാഴ്ചക്കുള്ളിൽ ഈ കായ വിളഞ്ഞ് പാകമാകും.
ഈ കായുടെ ഉള്ളിൽ വെണ്ട വിത്തിനു സമാനമായ കറുത്ത വിത്തുകൾ ഉണ്ടാവും.
ഈ വിത്തുകൾ പാകി മുളപ്പിച്ച് പുതിയതരം ചെമ്പരത്തികൾ ഉണ്ടാക്കാം.
കൊമ്പുകൾ മുറിച്ചുനട്ടുണ്ടാവുന്ന ചെടികളേക്കാൾ താമസിച്ചു മാത്രമെ വിത്തുകളിലൂടെ ഉണ്ടാവുന്ന ചെടികൾ പുഷ്പിക്കാറുള്ളു.
ഗ്രാഫ്റ്റിംഗീലൂടെയും വിവിധ തരം ചെമ്പരത്തികൾ യോജിപ്പിക്കാൻ കഴിയും.
ഗുണം		:ലഘു, രൂക്ഷം, ശ്ലക്ഷണം
വേര്, ഇല, പൂവ് ഔഷധ ഗുണം
കഫം,പിത്ത ഹരം.
മുടി കൊഴിച്ചിലിനും ഉഷ്ണ രോഗങ്ങൾക്കും ഉപയോഗിക്കുന്നു.
ചെമ്പരത്തിചായ ഹൃദയ രോഗങ്ങളുടെ ശമനത്തിന് ഉത്തമമാണെന്ന് കരുതപ്പെടുന്നു.
രക്ത സമ്മർദ്ദം, അമിതശരീരഭാരം എന്നിവ നിയന്ത്രിക്കുന്നതിനും രോഗപ്രതിരോധശേഷി വർദ്ധിപ്പിക്കുന്നതിനും ഇത് പ്രയോജനപ്പെടുന്നു.
ചിത്രശാല ചെമ്പരത്തി പൂമൊട്ട്‌ ചെമ്പരത്തി കേസരഭാഗം വെള്ള ചെമ്പരത്തി മഞ്ഞ ചെമ്പരത്തി കട്ട മഞ്ഞച്ചെമ്പരത്തി പൂ കട്ടച്ചെമ്പരത്തി പൂ മൊട്ട് കട്ടച്ചെമ്പരത്തി റോസ് ചെമ്പരത്തി Hibiscus (ചെമ്പരുത്തി) റോസ് ചെമ്പരത്തി അവലംബം ↑ ↑ 1 2 ഔഷധ സസ്യങ്ങൾ-2, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട് ↑ മറ്റ് കണ്ണികൾ Hibiscus rosa-sinensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Varieties and cultivars of Hibiscus rosa-sinensis L. Archived 2006-06-16 at the Wayback Machine – discussion of taxonomy Hibiscus Care and Disease Information Description of Hibiscus Archived 2007-05-19 at the Wayback Machine
ചേഞ്ച് റോസ് ഇംഗ്ലീഷ് വിലാസം https://ml.wikipedia.org/wiki/Hibiscus_mutabilis
ചെമ്പരത്തിയുമായി സാമ്യമുള്ള ഒരു കുറ്റിച്ചെടിയാണ് ചേഞ്ച് റോസ് അഥവാ ചേഞ്ചിങ്ങ് റോസ് .
ചില പ്രദേശങ്ങളിൽ ഇതിനെ മായച്ചെമ്പരുത്തി എന്നും വിളിക്കുന്നു.
ശാസ്ത്രനാമം: Hibiscus mutabilis.
സൂര്യപ്രകാശത്തിനനുസരിച്ച് നിറം മാറുന്നതാണ്  ഇതിന്റെ പൂവിന്റെ പ്രത്യേകത.
രാവിലെ- വിടരുന്ന നേരത്ത് വെള്ള നിറമുള്ള ഈ പൂവ്, വൈകുന്നേരമാകുമ്പോഴേയ്ക്ക് റോസ് നിറമുള്ളതാകുന്നു.
ഏതു പ്രദേശത്തും വളരുന്ന ഈ ചെടിയുടെ കമ്പ് നട്ടാണ് പ്രത്യുൽപാദനം നടത്തുന്നത്.
ഒരു ദിവസം തന്നെ വ്യത്യസ്ത നിറങ്ങൾ കാണിക്കുന്ന പൂവ്
കസ്തൂരിവെണ്ട ഇംഗ്ലീഷ് വിലാസം https://ml.wikipedia.org/wiki/Abelmoschus_moschatus
മാൽവേസി കുടുംബത്തിൽപ്പെട്ട വെണ്ടയോട്‌ സാമ്യമുള്ള ചെടിയാണ്‌ കസ്തൂരിവെണ്ട ( ശാസ്ത്രീയനാമം : Abelmoschus moschatus ) .
ഔഷധവീര്യമുള്ള ഒരു സസ്യമാണിത്‌.
വളർച്ചാ ശൈലിയിലും ബാഹ്യരൂപത്തിലും വെണ്ടയുമായി വളരെ സാമ്യമുണ്ട്‌.
ഇതിന്റെ വിത്തിലും ഇലയിലും വേരിലും വേരിന്റെ തൊലിയിലും അടങ്ങിയിരിക്കുന്ന രാസഘടകങ്ങൾ കസ്തൂരിവെണ്ടയെ ഒരു ഔഷധച്ചെടിയാക്കുന്നു.
ഭാരതത്തിൽ മഞ്ഞുമലകൾ ഒഴികെയുള്ള മലഞ്ചെരിവുകളിലും കുന്നുകളിലും പ്രാന്തപ്രദേശങ്ങളിലും വന്യമായി വളരുന്ന ഒരു ഔഷധിയാണിത്‌.
പൂക്കൾക്ക്‌ നല്ല മഞ്ഞനിറമാണ്‌ ഉള്ളത്.
കുടലിലും വദനഗഹ്വരത്തിലും പ്രത്യക്ഷപ്പെടുന്ന രോഗചികിത്സക്കും മൂത്രാശയ രോഗചികിത്സക്കും പ്രാചീനകാലം മുതൽ ഉപയോഗിച്ചുവരുന്നു.
വിത്തിൽ മാംസ്യവും അന്നജവും അടങ്ങിയിരിക്കുന്നു.
സസ്യശരീര കോശത്തിലാകമാനം ഒരുതരം പശയും ആൽബുമിനും ഉണ്ട്‌.
കൂടാത കറയും കട്ടിയുള്ള സ്ഫടിക പദാർത്ഥവും ഒരു സ്ഥിരതൈലവും വിത്തിൽ ഉണ്ട്‌.
ലിനോലിക് ‌, ഒലിയിക്‌ , പാൽമിറ്റിക്ക , സ്റ്റിയറിക് ‌ എന്നീ അമ്ലങ്ങളുടെ സാന്നിദ്ധ്യം വേറെയുമുണ്ട്.
വെണ്ടയ്ക്കായുടെ പുറംതോട്‌ മഞ്ഞനിറം ബാധിക്കും മുൻപ്‌ ഉള്ളിലുള്ള വിത്ത്‌ പളുങ്കുപോലെ വെളുത്ത നിറത്തിലായിരിക്കും.
മൂത്രാശയരോഗങ്ങളുടെ ചികിത്സയിലും ശ്വാസകോശരോഗ ചികിത്സയിലും ഭിഷഗ്വരന്മാർ കസ്തൂരിവെണ്ടയുടെ ഇല, തണ്ട്‌, വേര്‌, വേരിന്റെ തൊലി എന്നിവ ശുപാർശ ചെയ്യുന്നു.
ഔഷധഗുണത്തോടൊപ്പം പോഷകഗുണവുമുള്ളതാണ്‌ കസ്തൂരിവെണ്ടയുടെ കായ്‌.
വിത്തുവഴിയാണ്‌ വംശവർദ്ധനവ്‌ നടത്തുന്നത്‌.
കസ്തൂരി വെണ്ടയിൽ നിന്ന് ലഭിക്കുന്ന എണ്ണ മൃഗജന്യ കസ്തൂരിക്ക് പകരം ഉപയോഗിക്കുന്നു.
ഇതിന്റെ കുരു കാപ്പിപ്പൊടിയിൽ ചേർക്കുകയും, ഫലവും തളിരിലകളും പച്ചക്കറിയായി ഉപയോഗിക്കുകയും ചെയ്യുന്നു.
തിളച്ച എണ്ണയിലിട്ടാൽ എള്ളിന്റെ രുചിയും മണവും നൽകുന്നു.
വിത്ത്, വേര്, ഇല ആയുർവേദത്തിൽ ഉപയോഗങ്ങൾ സന്ധിവേദന വായ നാറ്റം വയറ്റിൽ വിലക്കം രക്ത വാതം കാമോദ്ധീപനം കീടനാശിനി ശരീരത്തിലെ ജലാംശം കുറയ്ക്കുവാൻ ദഹന സഹായി ഏകാഗ്രത വർദ്ധിക്കുവാൻ മറ്റ് ഉപയോഗങ്ങൾ ഭക്ഷണപദാർത്ഥങ്ങൾക്ക് രുചിയും മണവും പകരുവാൻ പരിമള വസ്തുക്കളിൽ തോലിൽ നിന്ന് ശക്തിയുള്ള നാരു ലഭിക്കുന്നു പുറമെ നിന്നുള്ള കണ്ണികൾ 'കസ്തൂരി വെണ്ട 'Abelmoschus moschatus കസ്തൂരി വെണ്ട Abelmoschus moschatus കസ്തൂരി വെണ്ട Abelmoschus moschatus അവലംബം ↑ 1 2 3 കസ്തൂരി വെണ്ട Plants fora future ൽ നിന്ന് 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട്
ചിത്രങ്ങൾ ചിത്രങ്ങൾ പൂവ് ചെടി പൂ മൊട്ടുകൾ കായ്കൾ
ബൊവാബാബ് ഇംഗ്ലീഷ് വിലാസം https://ml.wikipedia.org/wiki/Adansonia
ആഡൻസോണിയ ജനുസിലെ 9 സ്പീഷിസുകൾ മരങ്ങളെല്ലാം അറിയപ്പെടുന്നത് ബൊവാബാബ് (Baobab) എന്നാണ്.
ആഡൻസോണിയ ഡിജിറ്റാറ്റ എന്ന മരത്തെ വിവരിച്ച് ഫ്രഞ്ച് പ്രകൃതിശാസ്ത്രജ്ഞനും പര്യവേഷകനും ആയ മൈക്കിൾ ആഡൻസണോടുള്ള ബഹുമാനാർത്ഥമാണ് ഈ ജനുസിന് ആഡൻസോണി എന്ന പേരു ലഭിച്ചത്.
ഈ ഒൻപത് സ്പീഷിസുകളിൽ ആറെണ്ണവും മഡഗാസ്കർ തദ്ദേശവാസിയാണ് .
രണ്ടെണ്ണം ആഫ്രിക്ക വൻകരയിലെയും അറേബിയൻ ഉപദ്വീപിലെയും ഒരെണ്ണം ആസ്ത്രേലിയയിലെയും തദ്ദേശീയരാണ്.
ആഫ്രിക്കൻ പ്രദേശത്തെ ഒരെണ്ണം മഡഗാസ്കറിലും കാണുണ്ടെങ്കിലും അത് തദ്ദേശീയമല്ല.
പുരാതനകാലത്ത് തെക്കേ എഷ്യയിലേക്കും കോളനിവാഴ്ച്ചക്കാലത്ത് കരീബിയനിലും ഇത് എത്തിച്ചിട്ടുണ്ട്.
ഒൻപതമത്തെ സ്പീഷിസ് 2012 -ൽ ആണ് വിവരിക്കപ്പെട്ടത്.
ആഫ്രിക്കയിലെയും ആസ്ത്രേലിയയിലെയും ബൊവാബാബുകളും സദൃശങ്ങളാണ്, കാരണം അവ വെവ്വേറെയായിട്ട് കേവലം ഒരു ലക്ഷം വർഷങ്ങളേ ആയിട്ടുള്ളൂ.
ബൊവാബാബിന്റെ വാർഷികവലയങ്ങൾ എണ്ണാൻ ബുദ്ധിമുട്ടാണ്.
കാർബൺ ഡേറ്റിംഗ് വഴി കണ്ടുപിടിച്ചപ്രകാരം ഗ്രൂട്‌ബൂം (Grootboom) എന്നറിയപ്പെടുന്ന ഒരു ബൊവാബാബിന് കുറഞ്ഞത് 1275 വയസ്സെങ്കിലും ഉള്ളതായി കണക്കാക്കുന്നു.
സപുഷ്പി സസ്യങ്ങളിലെ ഏറ്റവും പ്രായം കൂടിയ മരങ്ങളിൽ ഒന്നായി ഇതിനെ കണക്കാക്കുന്നു.
എല്ലാ ബൊവാബാബുകളും ജലം ലഭിക്കാത്ത സീസണുകൾ ഉള്ള ഇടങ്ങളിലാണു വളരുന്നത്.
എല്ലാവരും വരണ്ട കാലങ്ങളിൽ ഇല പൊഴിക്കുന്നവരുമാണ്.
ഇത്തരം കാലാവസ്ഥയെ അതിജീവിക്കാനായി തടികളിൽ ജലം സൂക്ഷിക്കുന്ന ഈ മരങ്ങൾക്ക് ഒരു ലക്ഷം ലിറ്റർ വരെ ജലം സംഭരിക്കാനുള്ള കഴിവുണ്ട്.
പലതരം പക്ഷികളും ബൊവാബാബിൽ കൂടുകൂട്ടാറുണ്ട്.
നാരിനും, നിറങ്ങൾക്കും, വിറകിനും, ഇലകൾ പച്ചക്കറിയായും എല്ലാം ഇവ ഉപയോഗിക്കുന്നു.
ചില ഇനങ്ങളിലെ കായകളിൽ നിന്നും സസ്യഎണ്ണ ലഭിക്കാറുണ്ട്.
തേങ്ങയുടെ വലിപ്പമുള്ള കായകൾ ഭക്ഷ്യയോഗ്യമാണ്.
ഉണങ്ങിയ വിത്തുകളിൽ നിന്നും വിവിധ തരം പോഷക സമൃദ്ധമായ ഉൽപ്പന്നങ്ങൾ ഉണ്ടാക്കുന്നു.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Adansonia എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Adansonia എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ബെര്യ ഇംഗ്ലീഷ് വിലാസം https://ml.wikipedia.org/wiki/Berrya
Berrya cordifolia - MHNT
സപുഷ്പികളിൽപ്പെടുന്ന ഒരു സസ്യകുടുംബമായ മാൽവേസിയിലെ ഒരു ജീനസ്സാണ് ബെര്യ (Berrya).
തെക്കുകിഴക്കേ ഏഷ്യ പസഫിക് പ്രദേശങ്ങളിലും ഈ ജനുസ്സിലെ സ്പീഷിസുകൾ കാണപ്പെടുന്നു.
നാരുള്ള പുറംതൊലിയോടു കൂടിയവയാണ് ഈ ജീനസ്സിലെ മിക്ക സസ്യങ്ങളം.
ഇവയുടെ തടികൾ വിലപ്പെട്ടതാണ്.
സ്പീഷിസുകൾ Berrya ammonilla Berrya cordifolia Berrya javanica Berrya mollis Berrya pacifica Berrya quinquelocularis അവലംബം Ellison, Don (1999) Cultivated Plants of the World.
London: New Holland (1st ed.: Brisbane: Flora Publications International, 1995) Botanica Sistematica
ഹിബിസ്കസ് ട്രൈയോണം ഇംഗ്ലീഷ് വിലാസം https://ml.wikipedia.org/wiki/Hibiscus_trionum
Hibiscus trionum – MHNT
പഴയ ലോകത്തെ ഉഷ്ണമേഖലാ പ്രദേശങ്ങളിലും ഉപോഷ്ണമേഖലാ പ്രദേശങ്ങളിലുമുള്ള ഒരു വാർഷിക സസ്യമാണ് ഹിബിസ്കസ് ട്രൈയോണം (flower-of-an-hour, bladder hibiscus, bladder ketmia, bladder weed, flower-of-the-hour, modesty, puarangi, shoofly, and venice mallow ) .
തെക്കൻ യൂറോപ്പിലുടനീളം ഇത് ഒരു കളയായി വ്യാപിക്കുകയും ഒരു പൂന്തോട്ടച്ചെടിയായി വളർത്തുകയും ചെയ്തു.
ഒരു അലങ്കാരസസ്യമായി അമേരിക്കയിൽ ഈ സസ്യത്തെ പരിചയപ്പെടുത്തിയെങ്കിലും അവിടെ വിളഭൂമികളിലും തരിശു ഭൂമികളിലും പ്രത്യേകിച്ച് പുറംപ്രദേശങ്ങളിലും ഒരു കളയായും വളരുന്നു.
ചെടി 20-50 സെന്റീമീറ്റർ (7.9–19.7 ഇഞ്ച്) ഉയരത്തിൽ വളരുന്നു.
ചിലപ്പോൾ 80 സെന്റീമീറ്ററിൽ (31 ഇഞ്ച്) വരെയെത്തുന്നു.
ഒപ്പം മധ്യത്തിൽ പർപ്പിൾ നിറത്തോടുകൂടിയ വെള്ളയോ മഞ്ഞയോ പൂക്കളും കാണപ്പെടുന്നു.
പുഷ്പത്തിന്റെ മധ്യത്തിൽ കടുത്ത വർണ്ണവും ഉപരിതലത്തിൽ വരവീണപോലെയുള്ള അടയാളവും കാണപ്പെടുന്നു.
അവ ഒരു ഡിഫ്രാക്ഷൻ ഗ്രേറ്റിംഗായി പ്രവർത്തിക്കുന്നതിന്റെ ഫലമായി മഴവിൽനിറങ്ങളുണ്ടാക്കുന്നുവെന്ന കാര്യത്തിൽ തർക്കവിഷയമാണ്.
പരാഗണം നടത്തിയതും പാകമാകാത്തതുമായ ഒരിഞ്ചിൽ കുറവ് നീളമുള്ള ഇളം പച്ച പർപ്പിൾ നിറമുള്ള സീഡ്‌പോഡുകൾ ശോഭയുള്ള പേപ്പർ വിളക്കുകൾ പോലെ കാണപ്പെടുന്നു.
ഹൈബിസ്കസ് ട്രയോണത്തിന്റെ പൂക്കൾക്ക് ഔട്ട്‌ക്രോസിംഗിലൂടെയും സ്വയം പരാഗണത്തിലൂടെയും വിത്ത് സജ്ജമാക്കാൻ കഴിയും.
അന്തെസിസിനു ശേഷമുള്ള ആദ്യത്തെ കുറച്ച് മണിക്കൂറുകളിൽ, മറ്റ് സസ്യങ്ങളിൽ നിന്ന് പരാഗരേണുക്കൾ സ്വീകരിക്കാൻ സ്റ്റൈലും സ്റ്റിഗ്മയും നിവർന്നുനിൽക്കുന്നു.
പരാഗരേണുക്കളുടെ അഭാവത്തിൽ, സ്റ്റൈൽ വളയുകയും അതേ പുഷ്പത്തിന്റെ കേസരങ്ങളുമായി സമ്പർക്കം പുലർത്തുകയും സ്വയം പരാഗണം നടക്കുകയും ചെയ്യുന്നു.
സ്വയം പരാഗണം നടത്തുന്ന സസ്യങ്ങളേക്കാൾ പുറത്ത് നിന്ന് പരാഗണം നടക്കുന്ന സസ്യങ്ങൾ മികച്ചതാണെന്ന് തോന്നുമെങ്കിലും, ഈ രീതിയിലുള്ള പ്രത്യുത്പാദനം നിരവധി പരിതഃസ്ഥിതികളിൽ എച്ച്. ട്രയോണം സസ്യങ്ങളുടെ വിജയത്തിന് കാരണമായിരിക്കുന്നതായി കാണാം.
ഫോട്ടോണിക് ഗുണവിശേഷങ്ങൾ
പ്രാഥമിക പഠനങ്ങൾ കാണിക്കുന്നത് പുഷ്പത്തിന്റെ ഉപരിതലത്തിലെ കൃത്രിമ തനിപ്പകർപ്പുകൾ തേനീച്ചയ്ക്ക് തിരിച്ചറിയാൻ കഴിയുന്ന ഇറിഡെസെൻസ് ഉണ്ടാക്കുന്നു എന്നാണ്.
പിന്നീടുള്ള പ്രവർത്തനങ്ങൾ സസ്യകോശങ്ങളുടെ ഉപരിതലത്തിന്റെയും ക്രമക്കേടുകളുടെ ഫലമായി വ്യക്തമായ ബഹുവർണ്ണങ്ങൾ സൃഷ്ടിക്കാൻ കഴിയാത്തവിധം ക്രമരഹിതമായിത്തീരുന്നു.
അതിനാൽ മനുഷ്യനും പുഷ്പവും സന്ദർശിക്കുന്ന പ്രാണികൾക്കും ബഹുവർണ്ണങ്ങൾ ദൃശ്യമാകില്ലെന്ന് അഭിപ്രായപ്പെട്ടു.
പുഷ്പം ദൃശ്യപരമായും വർണ്ണരഹിതമാണെന്നതിന് കൂടുതൽ സമീപകാല പ്രബന്ധങ്ങൾ തെളിവുകൾ നൽകിയിട്ടുണ്ട്.
ഹ്രസ്വ തരംഗദൈർഘ്യങ്ങളിൽ പ്രത്യേകിച്ചും ശക്തമായ പ്രകാശം വിതറുന്നതിനും ദുർബലമായ ബഹുവർണ്ണങ്ങൾ 'നീല ഹാലോ'യും സൃഷ്ടിക്കുന്നതിന് വരവീണ അവസ്ഥ വേണ്ടത്ര ക്രമരഹിതമാണെന്ന് തെളിഞ്ഞിട്ടുണ്ട്.
(ഇതിൽ ഹാലോ ദൃശ്യമാകുന്നത് പ്രബലമാണ്) ലബോറട്ടറി പരിതഃസ്ഥിതികളിലെ നീല പ്രകാശം ചിതറിക്കൽ ബംബിൾ‌ബീകളുടെ കാര്യക്ഷമത വർദ്ധിപ്പിക്കുമെന്നും തെളിയിക്കപ്പെട്ടിട്ടുണ്ട്.
ഈ പ്രതീതി ഈ മേഖലയിലെ അർത്ഥവത്തായ നേട്ടത്തിലേക്ക് വിവർത്തനം ചെയ്യുന്നുണ്ടോ എന്ന് അറിയാൻ കഴിഞ്ഞിട്ടില്ല.
അവലംബം പുറത്തേക്കുള്ള കണ്ണികൾ Hibiscus trionum എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
missouriplants.com: Hibiscus trionum Archived 2019-07-18 at the Wayback Machine
സിഡൽസീ മാൽവിഫ്ലോറ ഇംഗ്ലീഷ് വിലാസം https://ml.wikipedia.org/wiki/Sidalcea_malviflora
മാൾവ കുടുംബമായ മാൽവേസീയിലെ പൂച്ചെടികളുടെ ഒരു സ്പീഷീസാണ് സിഡൽസീ മാൽവിഫ്ലോറ.
ഡ്വാർഫ് ചെക്കർബ്ലൂം, ഗ്രീക്ക് മാല്ലോ, പ്രെയറി മാല്ലോ, ഡ്വാർഫ് ചെക്കർമാല്ലോ എന്നിവ സാധാരണനാമങ്ങളാണ്.
ഇതും കാണുക California chaparral and woodlands California coastal sage and chaparral അവലംബം പുറം കണ്ണികൾ Calflora Database: Sidalcea malviflora (Checker bloom,  Wild Hollyhock, checker mallow, dwarf checkerbloom) Jepson Manual Treatment: Sidalcea malviflora USDA Plants Profile for Sidalcea malviflora Sidalcea malviflora — U.C. Photo gallery Sidalcea malviflora എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
സിഡ (ജീനസ്) ഇംഗ്ലീഷ് വിലാസം https://ml.wikipedia.org/wiki/Sida_(plant)
സപുഷ്പികളിൽ പ്പെടുന്ന ഒരു സസ്യകുടുംബമായ മാൽവേസിയിലെ ഒരു ജീനസ്സാണ് സിഡ (Sida) .
ലോകമെമ്പാടുമുള്ള ഉഷ്ണമേഖല , മിതോഷ്ണമേഖലകളിൽ ഈ ജീനസ്സിലെ സസ്യങ്ങൾ കാണപ്പെടുന്നു, പ്രധാനമായും അമേരിക്കയിൽ ഇവ സാധാരണമാണ്.
ഈ സസ്യജനുസ്സിലെ സസ്യങ്ങളെ പൊതുവിൽ സിഡാസ് എന്നാണ് വിളിക്കുന്നത്.
ആനക്കുറുന്തോട്ടി (Sida rhombifolia), വെള്ളൂരം (Sida cordifolia), വള്ളിക്കുറുന്തോട്ടി (sida cordata) തുടങ്ങിയവയെല്ലാം ഈ സസ്യജനുസ്സിലെ സ്പീഷിസുകളാണ്.
ഏകവർഷിസസ്യങ്ങളും , ചിരസ്ഥായിസസ്യങ്ങളും ഉൾപ്പെടുന്ന ഈ ജീനസ്സിൽ ഓഷധികളോ 20 സെന്റീമീറ്റർ (7.9 ഇൻ) മുതൽ രണ്ടു മീറ്റർ (6 അടി 7ഇൻ)വരെ വളരുന്ന കുറ്റിച്ചെടികളും ഉൽപ്പെടുന്നു.
മിക്കസസ്യങ്ങളും രോമമുള്ളവയാണ്.
ഇലയുടെ വക്കുകൾ ദാന്തുരമാണ്.
ഇവയുടെ പൂക്കൾ ഒറ്റയ്ക്കോ പൂങ്കുലകളായോ ആണ് ഉണ്ടാകുന്നത്.
ദ്വിലിംഗ സ്വഭാവത്തോടു കൂടിയ ഇവയുടെ പൂക്കൾ പ്രസമത പാലിക്കുന്നവയാണ്.
രോമാവൃതമായ അഞ്ച് വിദളങ്ങളും മിനുസമാർന്ന 5 ദളങ്ങളും കൂടിച്ചേർന്നതാണ് ഇവയുടെ പുഷ്പവൃന്തം.
മഞ്ഞ, ഓറഞ്ച്, അല്ലെങ്കിൽ വെള്ള എന്നീ നിറങ്ങളിലാണ് ഇവയുടെ ദളങ്ങളുണ്ടാകാറ്.
പുംബീജപ്രധാനമായ കേസരങ്ങളുടെ(stamen)കീഴ്ഭാഗം കൂടിച്ചേർന്നും അതിന്റെ മുകൾ ഭാഗത്ത് തമ്മിൽ അകന്നും ഓരോന്നിന്റേയും അഗ്രഭാഗങ്ങളിൽ ഏകകോശ പരാഗി(Anther)കളും ഉൾപ്പെടുന്നതാണ് ഇവയുടെ കേസരപുടം.
ഉയർന്ന അണ്ഡാശയത്തോടുകൂടിയ ഇവയുടെ അണ്ഡാശയവും(Ovary) അതിൽ 5 മുതൽ 12 അറകളും ഓരോ അറകളിലും ഓരോ അണ്ഡകോശങ്ങളും(Ovules) കാണപ്പെടുന്നു.
ചിത്രശലഭങ്ങളേയും നിശാശലഭങ്ങളേയും ഈ ജീനസ്സിലെ മിക്ക സസ്യങ്ങളും ആകർഷിക്കാറുണ്ട്.
ആനക്കുറുന്തോട്ടി ( Sida rhombifolia )എന്ന സിഡസ്പീഷിസ് Pyrgus oileus എന്ന ശലഭത്തിന്റെ ലാർവയുടെ ആതിഥേയ സസ്യമാണ്.
ഗ്രീക്ക് ഭാഷയിൽ നിന്നാണ് സിഡ എന്ന പദം കാൾ ലിനേയസ് ഈ സസ്യജനുസ്സിനായി തിരഞ്ഞെടുത്തത്.
സിഡ സസ്യജനുസ്സിലെ ചില സ്പീഷിസുകൾ താഴെ ചേർക്കുന്നു.
: Sida abutifolia Mill.
– prostrate sida, spreading fanpetals Sida acuta Burm.f. (syn. S. carpinifolia ) – common wireweed, broomweed Sida aggregata C.Presl – savannah fanpetals Sida antillensis – Antilles fanpetals Sida calyxhymenia – rock sida, tall sida Sida cardiophylla ( Benth. ) F.Muell.
Sida ciliaris – bracted fanpetals, fringed fanpetals Sida clementii Domin Sida cordata – long-stalk sida, heartleaf fanpetals Sida cordifolia L. – country-mallow, flannel sida Sida echinocarpa F.Muell.
Sida elliottii – Elliott's fanpetals Sida fallax Walp.
– ʻ ilima, yellow ʻ ilima Sida glabra – smooth fanpetals Sida glomerata – clustered fanpetals Sida hermaphrodita – Virginia fanpetals, river-mallow Sida intricata F.Muell.
– twiggy sida Sida jamaicensis – Jamaican fanpetals Sida javensis Sida lindheimeri – showy fanpetals Sida linifolia – flaxleaf fanpetals, balai grand Sida longipes – stockflower fanpetals Sida mysorensis Wight Arnott Sida neomexicana – New Mexico fanpetals Sida nesogena Sida phaeotricha F.Muell.
– hill sida Sida picklesiana Sida pusilla Sida repens – Javanese fanpetals Sida rhombifolia L. – arrowleaf sida, Cuban jute Sida rubromarginata – red-margin fanpetals Sida salviifolia – escoba parada Sida santaremensis – moth fanpetals Sida spenceriana F.Muell.
Sida spinosa – prickly sida, prickly fanpetals Sida tragiifolia – catnip noseburn, earleaf fanpetals Sida trichopoda F.Muell.
– hairy sida Sida troyana Sida urens – tropical fanpetals, balai-zortie അവലംബം
പുളിവെണ്ട ഇംഗ്ലീഷ് വിലാസം https://ml.wikipedia.org/wiki/Roselle
മത്തിപ്പുളി , മീൻപുളി , മറാഠിപ്പുളി എന്നീ പേരുകളിലും അറിയപ്പെടുന്ന ഒരു പുളിയാണു് പുളിവെണ്ട ( ശാസ്ത്രീയനാമം : Hibiscus sabdariffa ) .
ഇതിന്റെ മാംസളവും പുളിരസമുളളതുമായ പുഷ്പകോശം  ആണ് ഭക്ഷ്യയോഗ്യമായ ഭാഗം.
ഇതു് അച്ചാറിടാനും കറികളിൽ പുളിരസത്തിനായും ഉപയോഗിക്കാറുണ്ടു്.
ജെല്ലി ഉണ്ടാക്കാനും ഇതുപയോഗിക്കാറുണ്ടു്.
പുളിവെണ്ടയുടെ ഇളം തണ്ടും ഇലകളും ഉപ്പും പച്ചമുളകും ചേർത്തരച്ച് ചട്ണിയുണ്ടാക്കാനുയോഗിക്കാറുണ്ടു്.
അരമീറ്റർ മുതൽ മൂന്നു മീറ്റർ വരെ ഉയരത്തിൽ വളരുന്ന ഒരു കുറ്റിച്ചെടിയാണു് പുളിവെണ്ടയുടേതു്.
പുഷ്പകോശത്തിൽ 3.74ശതമാനം സിട്രിക് ആസിഡ്,  1.46 ശതമാനം മാംസ്യം,  5.86 ശതമാനം അന്നജം ,  1.58  ശതമാനംനാര് ,  0.8  ശതമാനം ചാരം,  0.1  ശതമാനം കാത്സ്യം,  0.24  ശതമാനം സുക്രോസ് എന്നിവ അടങ്ങിയിട്ടുണ്ട് .
കൃഷി പുളിവെണ്ട പായ്ക്കുചെയ്തത്.
വിത്ത് പാകിയാണ് തൈകൾ മുളപ്പിച്ചെടുക്കുന്നത്.
ചാണകമാണ് ഇതിന് ഉത്തമവളം.
നന്നായി നനച്ചുകൊടുത്താൽ നല്ല വിളവ് നൽകാറുണ്ടു്.
അറുപതു് സെന്റീമീറ്റർ അകലത്തിൽ ചാലുകളെടുത്ത് മുപ്പതു് സെന്റീ മീറ്റർ അകലങ്ങളിലായാണു് വിത്ത് പാകുന്നതു്.
വേരുപിടിപ്പിച്ച കമ്പുകൾ നട്ടും പുളിവെണ്ട പിടിപ്പിക്കാറുണ്ടു്.
ചെടിച്ചട്ടിയിലും പുളിവെണ്ട നട്ടു വളർത്താറുണ്ടു്.
ചെടി പൂത്ത്  ഇരുപതു് ദിവസത്തിനുളളിൽ വിളവു് പാകമാകും.
ചുവപ്പു നിറമായ പുഷ്പകോശങ്ങൾ പറിച്ചെടുത്താണു് ഉപയോഗിക്കുന്നതു്.
നവംബർ മുതൽ ജനുവരി വരെയാണ് വിളവെടുക്കുന്നത്.
ഒരു ചെടിയിൽ നിന്നും ഏതാണ്ടു് ഒരു കിലോഗ്രാം വരെ പുഷ്പകോശങ്ങൾ  ലഭിക്കാറുണ്ടു്.
ചിത്രശാല Hibiscus sabdariffa (പുളിവെണ്ട) പുളിവെണ്ട കായ്കൾ Hibiscus sabdariffa പുളി വെണ്ട പൂവും കായും അവലംബം പുളിവെണ്ട വടക്കൻ കേരളത്തിന്റെ സ്വന്തം വിള Archived 2012-03-05 at the Wayback Machine Edible shrub Archived 2011-10-05 at the Wayback Machine
അൽതീ ഒഫിഷിനാലിസ് ഇംഗ്ലീഷ് വിലാസം https://ml.wikipedia.org/wiki/Althaea_officinalis
Marshmallow ( Althaea officinalis ) Marshmallow
യൂറോപ്പ് , പശ്ചിമേഷ്യ , വടക്കേ ആഫ്രിക്ക എന്നിവിടങ്ങളിൽ നിന്നുള്ള ചിരസ്ഥായി സസ്യങ്ങളിൽപ്പെടുന്ന ഒരു സ്പീഷീസാണ് അൽതീ ഒഫിഷിനാലിസ് അഥവാ മാർഷ്-മാലോ , ഇത് ഔഷധസസ്യമായും അലങ്കാര സസ്യമായും ഉപയോഗിക്കുന്നു.
പുരാതന ഈജിപ്ഷ്യൻ കാലം മുതൽ വേരിൽ നിന്ന് നിർമ്മിക്കുന്ന ഒരു മിഠായി ഇന്നത്തെ മാർഷ്മാലോ ആയി സത്കരിക്കുന്നു.
എന്നാൽ മിക്ക ആധുനിക മാർഷ്മാലോകളിലും മാർഷ്-മാലോ വേര് അടങ്ങിയിട്ടില്ല.
ശരത്കാലത്തിൽ നശിക്കുന്ന കാണ്ഡം സാധാരണയായി 3 മുതൽ 4 അടി വരെ (0.91 മുതൽ 1.22 മീറ്റർ വരെ) വളരുന്നു.
പക്ഷേ 6.5 അടി (2.0 മീറ്റർ) വരെ എത്തുകയും കുറച്ച് ലാറ്ററൽ ശാഖകൾ മാത്രം ഉണ്ടാകുകയും ചെയ്യുന്നു.